ঐতিহাসিক বর্ণনায় এসেছে, ইবনে জিয়াদের সেনারা আজদির বাড়িতে হানা দিলে অন্ধ বৃদ্ধ বীর তাদের সঙ্গে যুদ্ধ করার জন্য প্রস্তুত হন। তাঁর মেয়েই তাঁর হাতে ধরিয়ে দেন 'বাবার' প্রিয় তরবারি। এরপর সাহসী সেই নারী বাবাকে বলতে থাকেন, 'বাবা তোমার অমুক দিক থেকে হামলা করতে আসছে একজন, ...এবার ডান দিক থেকে আসছে, ... এবার বাম দিক থেকে আসছে...।' অবশেষে বেশ কিছুক্ষণ তাদেরকে ঠেকিয়ে রাখলেও শেষ পর্যন্ত ক্লান্ত শ্রান্ত বৃদ্ধ অন্ধ বীরকে বন্দি করতে সক্ষম হয় জালিম জিয়াদের ইয়াজিদপন্থী সেনারা।